text: Мы вяртаемся да сённяшняга пачатку судовага працэсу над галоўнай рэдактаркай парталу Tut.by Марынай Золатавай, якая з намі на відэасувязі з Менску:
  «Сказаць, што мяне нешта здзівіла не магу, бо я была знаёмая з матэрыяламі справы і магла прыблізна чакаць, што скажуць сведкі. Але не магу не адзначыць тое, што мяне вельмі расчуліла, вельмі ўзрушыла тая падтрымка, якая сёння была. Я ведала, што да гэтай справы я ведала, што будзе прыцягнутая ўвага журналістаў, але тое, што я ўбачыла ў зале суда, такога я, па шчырасці, не чакала. Хачу падзякаваць журналісцкай супольнасці за такую падтрымку. […]
  Я думаю, што справа расцягнецца на некалькі тыдняў, і які будзе вырак, я прагназаваць не бяруся. Пакуль суд толькі распачаўся, я не ведаю, што будзе адбывацца цягам бліжэйшых двух-трох тыдняў, але сапраўды атрымалася дзіўная сітуацыя, калі адзінай падсуднай засталася я, хто, уласна кажучы, не выкарыстоўваў гэтую падпіску БелТА, але я думаю, што мэта такой і была – каб Золатаву давесці да суда. […] Канешне, гэта ўдар па незалежных медыях. Я неаднойчы адзначала, што Інтэрнет пакуль што застаецца (спадзяюся) адзінай медыясферай па-за кантролем дзяржавы».